People xabariga ko‘ra, Belgiya qiroli Albert II va qirolichasi Paolaning o‘g‘li Loran Belgiyskiy shahzoda bo‘lish joniga tekkanini aytgan. Chetdan qaragan odamga 52 yoshli Loran ertakdagidek yashaydi. U malika Klerga uylangan, uchta farzandlari bor, butun Yevropa xurmatiga sazovor bo‘lgan, harbiy dengiz flotining yuqori martabali ofitseri, ekologik masalalar bilan shug‘ullanadi va davlatdan yiliga 342 ming dollar miqdorida stipendiya oladi. Loranning aytishicha, u martabasi orqali berilgan imkoniyatlarni qadrlaydi, biroq ba’zan shohona xayotdan charchaydi.